b"\n_START_ARTICLE_\nArnaldur Indri\xc3\xb0ason\n_START_SECTION_\nBiografia\n_START_PARAGRAPH_\nLlicenciat en hist\xc3\xb2ria, \xc3\xa9s periodista, cr\xc3\xadtic de cinema i autor de novel\xc2\xb7la negra. Viu amb la seva dona i els seus tres fills a Reykjavik. \xc3\x89s l'autor m\xc3\xa9s conegut de les lletres islandeses, tradu\xc3\xaft a 37 idiomes i amb m\xc3\xa9s de set milions d'exemplars venuts en tot el m\xc3\xb3n, a data d'octubre de 2011. _NEWLINE_L'any 1997 va crear per a les seves novel\xc2\xb7les polic\xc3\xadaques el personatge de l'inspector island\xc3\xa8s Erlendur Sveinsson, un home obsessionat pel passat i l'ombra del seu germ\xc3\xa0, un nen que va desapar\xc3\xa8ixer. Divorciat despr\xc3\xa9s d'un breu matrimoni, solitari i deprimit, Erlendur t\xc3\xa9 una filla drogoaddicta anomenada Eva Lind, a la qual nom\xc3\xa9s parla quan ella no pot sentir-lo, i un fill que es diu Sindri Snaer. La investigaci\xc3\xb3 criminal sol ser un pretext per a resoldre un enigma del passat, i en aquesta el lirisme compleix un paper important. Els autors que l'han influ\xc3\xaft m\xc3\xa9s s\xc3\xb3n dos escriptors suecs dels anys seixanta, Maj Sj\xc3\xb6wall i Per Wahl\xc3\xb6\xc3\xb6, que escrivien les aventures de l'inspector Martin Beck. _NEWLINE_L'any 2013 va obtenir el Premi RBA de Novel\xc2\xb7la Negra per la seva obra Skuggasund (Passatge d'ombres)._NEWLINE_Afirma que una bona novel\xc2\xb7la polic\xc3\xadaca explica un pa\xc3\xads... i a ell no li agrada embellir res, que mai no ens alliberem del passat i que el sentiment de culpa \xc3\xa9s una for\xc3\xa7a molt poderosa, erosiona com poques coses en la vida._NEWLINE_S'ha tradu\xc3\xaft al catal\xc3\xa0 la seva obra La dona de verd (Grafar\xc3\xbe\xc3\xb6gn en island\xc3\xa8s), La veu (R\xc3\xb6ddin), L'home del llac (Kleifarvatn), Hivern \xc3\xa0rtic (Vetrarborgin) i Passatge d'ombres (Skuggasund), tots aquests publicats en la col\xc2\xb7lecci\xc3\xb3 La negra d'Edicions de la Magrana.\n_START_SECTION_\nObres\n_START_PARAGRAPH_\nLes obres que apareixen en negreta han estat publicades en catal\xc3\xa0."